опростено определяне на рисковите тегла или да се прилага частично (временно или постоянно) стандартизирания подход към кредитния риск).
 Редове
 CR EQU IRB 1 — ред 020,
 ПОДХОД PD/LGD: ОБЩО
 Институциите, прилагащи подхода PD/LGD (член 155, параграф 3 от Регламента за капиталовите изисквания) отчитат исканата информация на ред 020 от образец CR EQU IRB 1.
 CR EQU IRB 1 — редове 050- 090
 ПОДХОД ЗА ОПРОСТЕНО ОПРЕДЕЛЯНЕ НА РИСКОВИТЕ ТЕГЛА: ОБЩО
 РАЗБИВКА ПО РИСКОВИ ТЕГЛА НА ОБЩАТА СТОЙНОСТ НА ЕКСПОЗИЦИИТЕ СЪГЛАСНО ПОДХОДА ЗА ОПРОСТЕНО ОПРЕДЕЛЯНЕ НА РИСКОВИТЕ ТЕГЛА:
 Институциите, прилагащи подхода за опростено определяне на рисковите тегла (член 155, параграф 2 от Регламента за капиталовите изисквания) отчитат исканата информация съгласно характеристиките на базисните експозиции към редове 050—090.
 CR EQU IRB 1 — ред 100
 ПОДХОД НА ВЪТРЕШНИТЕ МОДЕЛИ
 Институциите, прилагащи подхода на вътрешните модели (член 155, параграф 4 от Регламента за капиталовите изисквания) отчитат исканата информация на ред 100.
 CR EQU IRB 1 — ред 110
 ЕКСПОЗИЦИИ КЪМ ИНСТРУМЕНТИ НА СОБСТВЕНИЯ КАПИТАЛ, ЗА КОИТО СЕ ПРИЛАГАТ РИСКОВИ ТЕГЛА
 Институциите, прилагащи вътрешнорейтинговия подход, отчитат размера на рисково претеглените експозиции за онези експозиции към инструменти на собствения капитал, за които се прилага третиране с фиксирани рискови тегла (без обаче да бъдат изрично третирани съгласно подхода за опростено определяне на рисковите тегла или да се прилага частично (временно или постоянно) стандартизирания подход към кредитния риск). Например,
 —
 размерът на рисково претеглените експозиции на позиции в инструменти на собствения капитал в дружества от финансовия сектор, третирани съгласно член 48, параграф 4 от Регламента за капиталовите изисквания, както и
 —
 позициите в инструменти на собствения капитал, рисково претеглени с 370 % съгласно член 471, параграф 2 от Регламента за капиталовите изисквания
 се отчитат на ред 110.
 CR EQU IRB 2
 РАЗБИВКА НА ОБЩАТА СТОЙНОСТ НА ЕКСПОЗИЦИИТЕ СЪГЛАСНО ПОДХОДА PD/LGD ПО КАТЕГОРИИ ДЛЪЖНИЦИ:
 Институциите, прилагащи подхода PD/LGD (член 155, параграф 3 от Регламента за капиталовите изисквания), отчитат исканата информация в образец CR EQU IRB 2.
 В случаите, когато институциите, използващи подхода PD/LGD, прилагат уникална рейтингова система или могат да отчитат съгласно вътрешна генерална скала, те отчитат в CR EQU IRB 2 рейтинговите категории или групи, свързани с тази уникална рейтингова система/генерална скала. Във всички други случаи различните рейтингови системи се обединяват и подреждат по следните критерии: Категориите или групите длъжници по различните рейтингови системи се обединяват и подреждат от по-ниската към по-високата вероятност за неизпълнение, отнесени към всяка категория или група длъжници.
 3.6. C 11.00 — РИСК ВЪВ ВРЪЗКА СЪС СЕТЪЛМЕНТА/ДОСТАВКАТА (CR SETT)
 3.6.1. Общи бележки
 92.
 В този образец се иска информация за сделки както в търговския, така и в банковия портфейл, по които не е извършен сетълмент след договорените дати за доставка и за съответните им капиталови изисквания за риск във връзка със сетълмента съгласно членове 92, параграф 3, буква c), подточка ii) и 378 от Регламента за капиталовите изисквания.
 93.
 Институциите отчитат в образец CR SETT информация относно риска във връзка със сетълментаа/риска при доставка във връзка с дългови инструменти, инструменти на собствения капитал, валута и стоки, държани в техните търговски или банкови портфейли.
